Publication: Magyar Közlöny
Issue: MK-2002-123 (Year: 2002, Number: 123)
Era: 1990-2004
Section: 243—246.; 29/1999. (X. 6.) AB határozat, ABH 1999. 294.,
Paragraph Index: 157

2. A jogorvoslathoz való joggal összefüggésben az indítvány alapján az Alkotmánybíróság elsõként azt vizsgálta, hogy a Cstv. támadott rendelkezése biztosítja-e a jogorvoslati jog érvényesülésének feltételeit. 2.1. A felszámolási eljárás megyei (fõvárosi) bíróság hatáskörébe tartozó nemperes eljárás, melyben az egyik fél a hitelezõ [Cstv. 6. § (1) és (4) bekezdése]. A felszámolási eljárásban egyrészt hitelezõ az, akinek a felszámolás kezdõ idõpontjáig az adóssal szemben végrehajtható okiraton alapuló, vagy az adós által nem vitatott, vagy elismert, lejárt pénz- vagy pénzben kifejezett vagyoni követelése van. A hitelezõk egy része tehát már a felszámolás megindulásának idõpontjában ismert. A felszámolás kezdõ idõpontja után pedig az minõsül hitelezõnek, akinek az adóssal szemben pénz- vagy pénzben kifejezett vagyoni követelése van, igényét a bíróság felhívására a jogszabályban elõírt határidõn belül bejelentette — és a nyilvántartásba vételi díj megfizetése után — a felszámoló nyilvántartásba vette [Cstv. 3. § (1) bekezdés

Source: https://magyarkozlony.hu/hivatalos-lapok/ee6da2c952e39a08dd5cce0d55f7c88c55158dce/dokumentumok/166f1baa82104a54f27b63d4d0b92095a3a9e25a/letoltes